FSMART ดีดบวก 4% หลัง ผบห.ชี้แบงก์ยกเลิกค่าฟีไม่กระทบ “ตู้บุญเติม”
FSMART ดีดบวก 4% หลัง ผบห.ชี้แบงก์ยกเลิกค่าฟีไม่กระทบ “ตู้บุญเติม” โดยล่าสุด ณ เวลา 10.26 น. อยู่ที่ระดับ 10.20 บาท หรือ 0.40 บาท หรือ 4.08% สูงสุดที่ระดับ 10.40 บาท ต่ำสุดที่ระดับ 10.00 บาท มูลค่าซื้อขาย 66.26 ล้านบาท
30 มี.ค. 2561

ผู้สื่อข่าวรายงานว่า ราคาหุ้น บริษัท ฟอร์ท สมาร์ท เซอร์วิส จำกัด (มหาชน) หรือ FSMART ณ เวลา 10.26 น. อยู่ที่ระดับ 10.20 บาท หรือ 0.40 บาท หรือ 4.08% สูงสุดที่ระดับ 10.40 บาท ต่ำสุดที่ระดับ 10.00 บาท มูลค่าซื้อขาย 66.26 ล้านบาท

โดยปัจจัยที่ส่งผลให้ราคาหุ้นปรับตัวขึ้นแรงหลังจากลดลงอย่างหนักในช่วง2 วันที่ผ่านมา คาดมาจากการที่นักลงทุนคลายความกังวลจากประเด็นธนาคารพาณิชประกาศฟรีค่าธรรมเนียมในการทำธุรกรรมทางดิจิทัล
อีกทั้งวานนี้ นายสมชัย สูงสว่าง กรรมการผู้จัดการ FSMART เปิดเผยผ่านรายการ Stock News Update ช่วง Mid-Day Report เกี่ยวกับประเด็นดังกล่าวว่า บริษัทไม่มีความกังวลใดๆ เกี่ยวกับประเด็นที่ทางธนาคารประกาศงดเว้นค่าธรรมเนียมดังกล่าว เนื่องจากฐานลูกค้าของบริษัทเป็นคนละกลุ่ม
อีกทั้งการที่ธนาคารหลายแห่งประกาศงดเก็บค่าธรรมเนียมดังกล่าว ยังทำให้บริษัทได้รับผลดีในเรื่องของค่าธรรมเนียมที่บริษัทต้องชำระให้กับธนาคารทุกเดือน ดังนั้นจึงคาดว่ากำไรของบริษัทมีแนวโน้มที่จะเพิ่มขึ้นอย่างมีนัยสำคัญ หลังจากที่ไม่ต้องชำระค่าธรรมเนียมในกับธนาคาร